Міністэрства юстыцыі Рэспублікі Беларусь

**Міністэ́рства юсты́цыі Рэспу́блікі Белару́сь** (***Мін’юст Беларусі***) — ведамства ўраду Беларусі, упаўнаважанае ажыцьцяўляць парадкаваньне справаводзтва. Міністар юстыцыі прызначаецца й здымаецца з пасады прэзыдэнтам.

## Склад
# Цэнтральны апарат — 2 галоўныя ўправы, 7 управаў і адно кіраваньне;
# управы юстыцыі вобласьцяў ды Менску;
# натарыяльныя канторы ды архівы;
# Рэспубліканскі працоўны арбітраж.

## Задачы
# парадкаваньне калектыўных працоўных спрэчак, архіўнае справы ды справаводзтва;
# удзел у прававым забесьпячэньні заканадаўчай дзейнасьці прэзыдэнта, Нацыянальнага сходу ды ўраду;
# праўная ацэнка пастановаў Нацыянальнага банку, Акадэміі навук, ведамстваў ураду, Радаў ды выканаўчых камітэтаў вобласьцяў ды Менску;
# узгадненьне праўных ацэнак ды праверак правамоцнасьці абласнымі ўправамі юстыцыі пастановаў мясцовых Радаў ды выканаўчых камітэтаў;
# наладжаньне атрыманьня, захоўваньня ды распаўсюду судамі й падпарадкаванымі ўстановамі поўных, праўдзівых ды своечасовых праўных зьвестак;
# кіраваньне й нагляд за натарыятам;
# кіраваньне й нагляд за ўлікам актаў грамадзянскага стану;
# улік ды нагляд за выкананьнем устаноўчых дакумэнтаў палітычных партыяў, прафэсійных зьвязаў, грамадзкіх аб’яднаньняў, міжнародных фондаў, Беларускай гандлёва-прамысловай палаты, Беларускай натарыяльнай палаты й міжнародных трацейскіх судоў;
# узгадненьне ды нагляд за ўлікам ды касаваньнем прадпрыемстваў, негандлёвых установаў ды індывідуальных прадпрымальнікаў;
# вядзеньне адзінага ўліку юрыдычных асобаў ды індывідуальных прадпрымальнікаў;
# забесьпячэньне й перанавучаньне супрацоўнікаў абласных, гарадзкіх ды раённых судоў, а таксама Беларускага ваеннага ды міжгарнізонных судоў;
# нагляд за дасьледаваньнямі ў галіне крыміналістыкі, дакумэнтазнаўства, архівазнаўства, архэаграфіі ды судовай экспэртызы, а таксама забесьпячэньне ўкараненьня сваіх парадаў у дзейнасьць судоў ды ўстановаў Дзяржаўнай архіўнай службы;
# наладжаньне юрыдычных паслугаў.

## Паўнамоцтвы
# запыт ва ўстановах зьвестак аб справаводзтве;
# стварэньне зь ліку дзяржаўных адмыслоўцаў нарадаў для распрацоўкі заканадаўства, пастановаў ураду ды міжнародных дамоваў;
# перадача паўнамоцтваў падначаленым установам;
# устанаўленьне наўпроставых сувязяў з адпаведнымі ўстановамі іншых дзяржаваў ды міжнароднымі арганізацыямі;
# ухваленьне загадаў аб касаваньні дапушчаных Нацыянальным банкам, Акадэміяй навук, ведамствамі ўраду, Радамі й выканаўчымі камітэтамі вобласьцяў ды Менску парушэньняў парадку падрыхтоўкі, ухваленьня, уліку ды ацэнкі заканадаўства;
# падача прапановаў ва ўрад аб касаваньні пастановаў яго ведамстваў, прэзыдэнту аб прыпыненьні пастановаў мясцовых Радаў або касаваньні пастановаў мясцовых органаў выканаўчае ўлады, у Савет Рэспублікі аб касаваньні пастановаў мясцовых Радаў;
# падача ва ўрад прапановаў аб звальненьні падначаленых яму чыноўнікаў за невыкананьне ведамасных загадаў;
# стварэньне, пераўтварэньне ды касаваньне падпарадкаваных установаў;
# праверка ва ўстановах справаводзства ды архіўнай справы.

## Глядзіце таксама
* Міністры юстыцыі Рэспублікі Беларусь
* Народныя камісары й міністры юстыцыі БССР

## Крыніцы

## Вонкавыя спасылкі
* Міністэрства юстыцыі Беларусі


Катэгорыя:Зьявіліся ў 1991 годзе